**ΤΟ ΚΑΣΤΡΟ ΤΗΣ ΚΟΡΩΝΗΣ**

Οι μαθητές του τμήματος Β2 του Γυμνασίου της Κορώνης, στα πλαίσια της Ερευνητικής Εργασίας με θέμα “το Κάστρο μας, ο κόσμος μας”, υλοποίησαν την παρακάτω εργασία, χωρίζοντας την εργασία στους εξής τομείς : Κάστρο και Γεωγραφία, Κάστρο και Λογοτεχνία, Κάστρο και Ιστορία, Κάστρο και Αρχιτεκτονική. Τέλος, η εργασία κλείνει με την ενότητα Η Ζωή Στο Κάστρο, η οποία περιλαμβάνει μια απομαγνητοφωνημένη συνέντευξη που πήραν οι μαθητές από τις μοναχές που ζουν μέσα στο κάστρο , στη μονή του Τιμίου Προδρόμου.

**ΚΑΣΤΡΟ ΚΑΙ ΓΕΩΓΡΑΦΙΑ**

Το κάστρο της Κορώνης που χρονολογείται τον 6ο με 7ο αιώνα μΧ αποτελεί δείγμα βενετσιάνικης φρουριακής αρχιτεκτονικής . Ανήκει στην κατηγορία των κάστρων που στο εσωτερικό σώζονται οικίες και ναοί . Αξιοσημείωτα θεωρούνται η εκκλησία της Αγίας Σοφίας και του Αγίου Χαραλάμπους.

Το σχήμα του κάστρου της Κορώνης είναι πιθανότατα τετράγωνο. Αποτελείται από δυο σειρές τειχών, ενώ στο δυτικό μέρος του στέκεται με δέος η ακρόπολη. Η βόρεια και η νότια πλευρά του κάστρου ατενίζουν τη θάλασσα .Στη νότια πλευρά υπάρχουν απότομα βράχια, τα βράχια του Ρεσάλτου τα οποία καταλήγουν σε μια ακρογιαλιού . Η βόρεια, όπου είναι και η κεντρικοί είσοδος του κάστρου οδηγεί στα σπίτια του οικισμού που επεκτείνονται μέχρι τη δυτική πλευρά του, ενώ η ανατολική στρέφεται προς τη Λιβαδειά. Το κάστρο είναι χτισμένο έτσι για να εξυπηρετεί την προστασία του χωριού. Παλαιότερα, όπου οι άνθρωποι φοβούνταν για τις επιθέσεις, έφτιαχναν τα κάστρα ψιλά για να παρακολουθούν την θάλασσα και να βλέπουν αν πλησιάσουν οι εχθροί.

**ΚΑΣΤΡΟ ΚΑΙ ΛΟΓΟΤΕΧΝΙΑ**

Α. Δημοτική ποίηση: Τα μοιρολόγια για τους νεκρούς του αποτυχημένου ρεσάλτου (12-13/2/1824).

<<Θέλτε ν’ ακούστε κλάματα, γυναίκεια μοιρολόγια,

περάστε από του Σαρατσά και το ‘ρημο Τζαϊζι,

εκεί θ’ ακούστε κλάματα, βάγια και μοιρολόγια.

Ν’ ακούστε τις Μαντέισες, Μουρδοκοντονυφάδες,

Πώς κλαίνε και πώς βάγιονται και μαγουλοτραβιούνται.

Σκοτώσανε τον Κωσταντή μαζί με το Γιωργάκη

Μες΄ το Ρεσάλτο και τους δυο, στο Κάστρο της Κορώνης.

Μπήκαν να κάψουν την Τουρκιά και κάηκαν ατοί τους…>>

Β. Λογοτεχνία: Ο Γιώργος Ζαλοκώστας με το ποίημά του <<Φώτος και Φρόσω>>,εγκωμιάζει τον ηρωισμό του Κορωναίου παλικαριού. Αξιοσημείωτη είναι και η ποιητική συλλογή του Κορωναίου λογοτέχνη Πέτρου Γλυφού (Μοναχός Κυπριανός).

Γ. Λαογραφία: θρύλους και παραδόσεις, όπως και δημοτικά τραγούδια, έχει διασώσει η Αθήνα Ταρσούλη στο βιβλίο της <<Κάστρα και πολιτείες του Μοριά>>.Εντυπωσιακή είναι η καταγραφή της ιστορίας της αδικοχαμένης πριγκίπισσας του κάστρου από αυτή.

**ΚΑΣΤΡΟ ΚΑΙ ΙΣΤΟΡΙΑ**

Στην αρχαιότητα στη θέση της σημερινής Κορώνης βρισκόταν η πόλη Ασίνη η οποία διέθετε ισχυρή ακρόπολη. Η Ασίνη είναι μια από τις 7 πόλεις που προσέφερε ο Αγαμέμνων στο Αχιλλέα για να εξευμενίσει το θυμό του, σύμφωνα με τον Όμηρο.

Τον 6ο ή τον 7ο μ.Χ. αιώνα η οχύρωση ενισχύθηκε με Βυζαντινό φρούριο.

Κατά τον 7ο ή 8ο πιθανότατα αιώνα, οι κάτοικοι της πρωτοβυζαντινής Κορώνης (σημερινό Πεταλίδι Μεσσηνίας), ίσως εξαιτίας των σλαβικών και αραβικών επιδρομών, μετοίκησαν στην οχυρή ακρόπολη της Ασίνης, η οποία μετονομάστηκε σε Κορώνη.

Ήδη από τον 11ο αιώνα, η Κορώνη συγκαταλέγεται στις Βυζαντινές πόλεις της Αυτοκρατορίας, στις οποίες οι Βενετοί, με χρυσόβουλα των Κομνηνών, διαθέτουν εμπορικά προνόμια.

Με την πτώση της Κωνσταντινούπολης το 1204 άρχισε η Φραγκοκρατία. Η εκστρατεία των Φράγκων ιπποτών στην Πελοπόννησο υπό τον Γουλιέλμο Σταμπλίτη δεν συνάντησε σοβαρή αντίσταση και το 1205, η Κορώνη περιήλθε στους Φράγκους με κοινή απόφαση των κατοίκων της.

Το 1209 ο ηγεμόνας του Πριγκιπάτου της Αχαΐας Γοδεφρείδος Βιλλεαρδουίνος παραχώρησε την Κορώνη (μαζί με τη Μεθώνη) στους Ενετούς που την ήθελαν διακαώς και την είχαν κάνει ανεπίσημα ναυτική βάση τους ήδη από το 1206.

Οι Ενετοί έκτισαν ξανά το κάστρο και βελτίωσαν τις οχυρώσεις. Το έργο αυτό πρέπει να ολοκληρώθηκε προς το τέλος του 13ου αιώνα.

Η πόλη κατά την περίοδο της Ενετοκρατίας απέκτησε μεγάλη ακμή και έγινε ονομαστή για τη βιοτεχνία της και το εξαγωγικό της εμπόριο. Η αίγλη της σημειώνεται στα οδοιπορικά των διαφόρων Ευρωπαίων περιηγητών, οι οποίοι αναγκαστικά στάθμευαν στην περιοχή είτε για ανεφοδιασμό είτε για να επισκευάσουν τα πλοία τους. Σύμφωνα με τις αφηγήσεις τους, μέσα στο κάστρο κατοικούσαν όχι μόνον οι Βενετοί αλλά και Έλληνες, έμποροι και βιοτέχνες.

Το 1500 ήρθαν οι Τούρκοι. Τον Αύγουστο του 1500 ο Βαγιαζήτ Β´ κατέλαβε το κάστρο της Μεθώνης, μετά από μια απελπισμένη αντίσταση των κατοίκων. Οι κάτοικοι της Κορώνης, τρομοκρατημένοι από τη σφαγή και τη λεηλασία της Μεθώνης και αφού έλαβαν υποσχέσεις για ευνοϊκή μεταχείριση, παραδόθηκαν στους Τούρκους. Ο Βαγιαζήτ ευχαριστημένος για την επιτυχία του, προσευχήθηκε στην καθολική εκκλησία που υπήρχε στο κάστρο, η οποία στη συνέχεια μετατράπηκε σε τζαμί.   
Το 1532, η Κορώνη καταλήφθηκε από τον συμμαχικό στόλο του αυτοκράτορα Καρόλου 5ου, του Πάπα και των Ιπποτών της Μάλτας με επικεφαλής τον Γενουάτη ναύαρχο Andrea Dοria και με τη βοήθεια των ντόπιων κατοίκων.  
Στα 1534 οι δυνάμεις του σουλτάνου Σουλεϊμάν του Μεγαλοπρεπούς, ανακατέλαβαν την πόλη, την οποία οι συμμαχικές δυνάμεις εγκατέλειψαν παίρνοντας μαζί τους περισσότερους από 2000 κατοίκους για να τους εγκαταστήσουν μετά από πολλές περιπέτειες στην Κάτω Ιταλία.

Το 1685 οι Ενετοί, μετά τον έκτο Ενετουρκικό πόλεμο επέστρεψαν με τον στρατηγό Μοροζίνι ο οποίος κατέλαβε την Κορώνη και όλη την περιοχή. Στη σύντομη περίοδο της Β’ Ενετοκρατίας έγινε προσπάθεια να ξαναζωντανέψει η πόλη χωρίς σπουδαία αποτελέσματα.

Το 1715, οι Τούρκοι επανήλθαν, και η παρακμή της πόλης επιταχύνθηκε. Στο κάστρο πια εγκαταστάθηκαν μόνο τουρκικές οικογένειες.

Το 1770 με τα Ορλωφικά, η Κορώνη βομβαρδίστηκε και υπέστη σοβαρές καταστροφές, σε βαθμό που ο ξένοι περιηγητές αρκετά χρόνια αργότερα έμεναν έκπληκτοι από το μέγεθος της καταστροφής.

Κατά τη διάρκεια της επανάστασης του 1821 το κάστρο πολιορκήθηκε ανεπιτυχώς από τους Έλληνες. Τελικά παραδόθηκε στον στρατηγό Μαιζών (Nicolas Joseph Maison) το 1828, που είχε αποβιβαστεί επικεφαλής Γαλλικού εκστρατευτικού σώματος στην Πελοπόννησο, λίγο μετά τη ναυμαχία του Ναβαρίνου.

**ΚΑΣΤΡΟ ΚΑΙ ΑΡΧΙΤΕΚΤΟΝΙΚΗ**

Το κάστρο της Κορώνης, όπως σώζεται σήμερα, είναι κτίσμα των Ενετών και η κατασκευή του άρχισε από την πρώτη περίοδο της Ενετοκρατίας (1204-1500) πάνω σε ήδη υπάρχον βυζαντινό φρούριο. Στις μέρες μας είναι ερειπωμένο, σώζεται μόνο η εξωτερική του τοιχοποιία και εσωτερικά υπάρχουν ελάχιστες κατοικίες, το κοιμητήριο, σύγχρονο γυναικείο μοναστήρι, σώζονται δε ο βυζαντινός ναός της Αγίας Σοφίας, χτισμένος στα ερείπια του αρχαίου ναού αφιερωμένου στο Σωτήρα Δία, και ένα μουσουλμανικό τέμενος, που έχει μετατραπεί σε ορθόδοξη εκκλησία του Αγίου Χαραλάμπους.

Είναι χτισμένο με πέτρα καλοδουλεμένη, που δείχνει το μεγαλείο της Δημοκρατίας του Αγίου Μάρκου. Η κυρίως πύλη απολήγει σε ένα οξύκορφο γοτθικό τόξο και επάνω της ο αρχιτέκτονας έβαλε ένα ξεχωριστό παράθυρο με καμπυλωτή καμάρα, που ο κάθετος άξονάς της είναι συμμετρικός με την κύρια πύλη.

Στις γωνίες του κάστρου υπάρχουν στρογγυλοί πομαχώνες που το οχύρωναν με πυροβόλα όπλα. Η αρχιτεκτονική του χαρακτηρίζεται βαριά, προορισμένη να αντέχει στις πολιορκίες.

**Δομικά, Αρχιτεκτονικά, Οχυρωματικά Στοιχεία**

Η κεντρική είσοδος είναι διαμορφωμένη σε μια μεγάλη τετράγωνη κατασκευή, όπου η κορυφή, στο κατώτερο τμήμα της, απολήγει σε ένα οξυκόρυφο τόξο. Στο ανώτερο σημείο, όπου υπήρχε το δωμάτιο της φρουράς της πύλης σχηματίζεται καμπύλο τόξο.   
Την εποχή της ακμής του κάστρου υπήρχε πριν από την είσοδο πρόπυλο, που διατηρήθηκε μέχρι την Ελληνική Επανάσταση, με παραστάδες, δεξιά και αριστερά, και πάνω από την είσοδο ανάγλυφο με το Λιοντάρι του Αγίου Μάρκου. Αμέσως μετά ανοιγόταν μια εσωτερική αυλή, που οδηγούσε στην κεντρική είσοδο με τον επιβλητικό πύργο, που σώζεται μέχρι σήμερα. Ο χώρος της αυλής καταλήφθηκε από μικρά σπίτια του οικισμού.  
Η βόρεια και η νότια πλευρά του κάστρου ατενίζουν τη θάλασσα. Στη νότια πλευρά υπάρχουν απότομα βράχια - τα βράχια του Ρεσάλτου- τα οποία καταλήγουν σε μία ακρογιαλιά. Η βόρεια, όπου είναι και η κεντρική είσοδος του κάστρου, οδηγεί στα σπίτια του οικισμού που εκτείνονται μέχρι και τη δυτική πλευρά  
Στην κατασκευή του τείχους χρησιμοποιήθηκαν καλοδουλεμένες πέτρες αλλά και αρχαίο οικοδομικό υλικό, που σήμερα καλύτερα διακρίνεται στον μεγάλο πύργο καθώς και στον τοίχο δίπλα στο μοναστήρι του Τιμίου Προδρόμου. Το αρχαιότερο τμήμα του κάστρου είναι ο μεγάλος τοίχος, που σώζεται στη βορειοανατολική πλευρά και χρησίμευε για να χωρίζει τα δύο πλατώματα στα οποία αναπτύχθηκε το φρούριο. Το αρχικό βυζαντινό φρούριο καταλάμβανε το ψηλότερο σημείο, εκεί που σήμερα βρίσκεται το γυναικείο μοναστήρι. Στα ανατολικά του απλώνεται μια μεγάλη χαμηλότερη έκταση η οποία οχυρώθηκε όταν οι Βενετοί κατέλαβαν την Κορώνη το 1209. Δημιουργήθηκε τότε μια δεύτερη εξωτερική αυλή, τετραπλάσια σε έκταση από την προηγούμενη που περιβαλλόταν με πύργους και πολεμίστρες. Οι πύργοι, τα τείχη και οι πολεμίστρες του παλιού φρουρίου ενισχύθηκαν. Ολόκληρος ο χώρος στο εσωτερικό καταλήφθηκε από τις εμπορικές εγκαταστάσεις και τις κατοικίες, που πρέπει στην πλειοψηφία τους να ήταν ξύλινες ή από φθαρτά υλικά, που καταστράφηκαν κατά τις μετέπειτα πολιορκίες. Στην ανατολική άκρη οι Τούρκοι προσέθεσαν τον 16ο αιώνα τις απαραίτητες οχυρώσεις για τα πυροβολεία.   
Μια θολωτή είσοδος οδηγεί στο εσωτερικό του δεύτερου οχυρωματικού περιβόλου. Κατά μήκος της πλευράς προς το λιμάνι και τον Μεσσηνιακό κόλπο το τείχος υψώνεται κάθετα και μόνον στη βορειοανατολική άκρη κάμπτεται και σχηματίζει δυο στρογγυλούς μεγάλους πύργους πάνω στην απόκρημνη ακτή. Το τμήμα αυτό σύμφωνα με τον Κ. Andrews αποτελεί το καλύτερο παράδειγμα πλαστικότητας της βενετσιάνικης φρουριακής αρχιτεκτονικής στην Ελλάδα. Σήμερα, βέβαια, μεγάλο τμήμα δεν σώζεται γιατί εδώ συγκεντρώθηκε η προσπάθεια των κατοίκων για την απόσπαση χώματος, κατάλληλου για την κεραμοποιία της περιοχής, με αποτέλεσμα μεγάλο τμήμα να καταπέσει ενώ η θάλασσα και ο αέρας συμπλήρωσαν το έργο της ανθρώπινης καταστροφής.   
Στην ανατολική πλευρά το τείχος ενισχυόταν από μια δεύτερη αμυντική γραμμή, που ανατινάχτηκε από τον Μοροζίνι το 1685 και έτσι επιτεύχθηκε η παράδοση του κάστρου. Δυο μεγάλοι στρογγυλοί πύργοι υπήρχαν στις δύο άκρες, από τους οποίους, ο βορειότερος ανατινάχτηκε το 1944 από τους Γερμανούς, που τον χρησιμοποιούσαν σαν αποθήκη πυρομαχικών. Στην πλευρά αυτή του φρουρίου συγκεντρώθηκε επίσης η προσοχή των Τούρκων, όταν το κατέλαβαν και έκαναν επισκευαστικές εργασίες και προσθήκες.   
Στο ψηλότερο σημείο μέσα στο τείχος βρίσκεται το παλαιοημερολογίτικο μοναστήρι του Τιμίου Προδρόμου. Στη δυτικότερη άκρη διατηρείται το "νέο οχυρό" που αρχικά έχτισαν οι Βενετοί το 1463 και το οποίο καταστράφηκε και ξαναχτίστηκε μετά το 1685. Στον εσωτερικό περίβολο διατηρείται επίσης ένας μεγάλος Οκτάγωνος πύργος που χτίστηκε από τους Τούρκους.

Ανάμεσα στα ερείπια βρίσκεται και η βυζαντινή εκκλησία της Αγίας Σοφίας κτισμένη τον 12ο αιώνα.

Σήμερα στο κάστρο ζουν δυο οικογένειες και υπάρχουν κάποιες μονοκατοικίες ενώ λειτουργεί και το γυναικείο μοναστήρι. Υπάρχουν και κάποιες καλλιέργειες (λιόδεντρα, κληματαριές).

**Η ΖΩΗ ΣΤΟ ΚΑΣΤΡΟ**

Η παρακάτω συνέντευξη πραγματοποιήθηκε στον χώρο του Μοναστηρίου στο Κάστρο της Κορώνης με την βοήθεια της μοναχής Δήμητρας Σωτηράκου …

-Καλησπέρα . Βρισκόμαστε στο Μοναστήρι του Κάστρου Κορώνης με την μοναχή Δήμητρα Σωτηράκου , η όποια θα μας απαντήσει σε κάποιες ερωτήσεις που έχουν σχέση με το Μοναστήρι και το Κάστρο μας .

**1η ερώτηση: Πόσα άτομα μένετε μέσα στο Μοναστήρι ;**

Απάντηση:

**2η ερώτηση:Πώς περνάτε την καθημερινότητά σας ;**

*Απάντηση : Σηκωνόμαστε πρωί , γύρω στις 5 , που κάνουμε την ακολουθία μας , την προσευχή μας μέχρι περίπου τις 8 η ώρα . Από τις 8 και μετά , κάθε αδερφή θα πάρει το δικό της διακώνημα . Οι δύο αδερφές είναι συνήθως μέσα στον κήπο ,στα φυτά , στα δέντρα , να καθαρίσουνε κλπ. Εγώ είμαι στο εργόχειρο εδώ , θα κάνω το εργόχειρο , θα φτιάξω τον κήπο , θα συγυρίσω , γενικά θα περιποιηθώ αυτά τα κομμάτια που είναι έξω από την εκκλησία . Η άλλη αδερφή είναι μέσα στην εκκλησία , θα πάει να ανάψει τα καντηλάκια , τα κεριά . Ε και με αυτές τις δουλειές θα έρθει το μεσημέρι , και κάποια αδερφή είναι μέσα θα φτιάξει κάτι για φαγητό για το μεσημέρι .*

**3η ερώτηση : Έρχονται συχνά για επίσκεψη τουρίστες ;Αν ναι , τι ψάχνουν να βρουν περισσότερο ;**

*Απάντηση: Έχουμε πάρα πολλές επισκέψεις .Τις περισσότερε φορές που έρχονται άνθρωποι εδώ , έρχονται γιατί θέλουν να σου πούνε τον πόνο τους, το παράπονό τους , θέλουν να μάθουν μερικά πράγματα , να κάνουνε ερωτήσεις . Πολλοί έχουν προβλήματα στο σπίτι τους και θέλουν να τους βοηθήσεις . Ειδικά σήμερα ο κόσμος και ειδικά τα παιδιά έχουνε πολλά προβλήματα και γενικά νέα παιδιά που έχουν παντρευτεί και φτιάχνουν οικογένεια χρειάζονται βοήθεια . Προσπαθείς να ενώσεις δηλαδή τις οικογένειες γιατί αυτοί που έρχονται εδώ πέρα έχουνε προβλήματα , πολλά προβλήματα και θέλουνε δηλαδή να βοηθηθούνε ψυχολογικά , αυτό έχω καταλάβει εγώ. Παλιά ερχόταν ο κόσμος για να πάει να κάνει μια βόλτα να κάνει τ’ αυτά του . Τώρα όμως έρχεται γιατί ζητάει κάποια βοήθεια , ψυχολογική περισσότερο .*

**4η ερώτηση : Πότε χρονολογούνται οι πιο παλιές εικόνες που έχετε στον χώρο του μοναστηριού ;**

*Απάντηση:Τώρα ακριβώς δεν ξέρω από πότε χρονολογούνται , το Μοναστήρι όμως είναι γύρω στα 100 χρόνια και πιστεύω ότι ο πατήρ Θεόδουλος τότε πρέπει να τις έχει ξεκινήσει. Τώρα αν είχε και κάτι έτοιμο στο σπίτι του ...δεν το ξέρω , δεν το γνωρίζω. Πάντως δεν έχουμε και πάρα πολλές ας πούμε παλιές εικόνες . Ωραίες εικόνες υπάρχουνε και σου λέω πιστεύω γύρω στα 100 χρόνια είναι οι πιο παλιές και μερικές λίγο νεότερα γιατί είχε χαλάσει η εκκλησία και την φτιάξανε γύρω στο 84’,εκεί κάπου.*

**5η ερώτηση:Έχετε επαφές με άτομα που μένουν εντός του κάστρου ή στα περίχωρα ;**

*Απάντηση: Έχουμε επαφές ...και με τους γείτονες εδώ γύρω-γύρω και μας βοηθάνε και ό,τι χρειαστούνε και αυτοί έρχονται σε μας. Έχουμε πολύ καλές επαφές και σχέσεις και με τα άτομα που μένουν εδώ και με άλλους που κατάγονται από εδώ και έρχονται που και που από την Αθήνα να μας δουν. Γενικά έχουμε επαφές και με άτομα από την Κορώνη κάτω στην αγορά που έρχονται πάνω ...και ‘μεις χαιρόμαστε και αυτοί το χαίρονται πάρα πολύ. Ας πούμε και η φουρνάρισσα μας φέρνει κάθε πρωί ψωμί , πάντα φρέσκο , κάποιος άλλος λίγα ψαράκια . Και ‘μεις τους αγαπάμε και αυτοί μας αγαπάνε...*

**6η ερώτηση : Ποιες είναι οι διατροφικές σας συνήθειες ;**

*Απάντηση : Συνήθως , η μοναχή που μαγειρεύει στο μοναστήρι , κάνει κυρίως λιτά γεύματα που αποτελούνται από όσπρια και ζυμαρικά . Βέβαια μερικές μέρες , όταν είναι γιορτή , κάποια μεγάλη μέρα θα φάμε και κανά ψαράκι , αλλά κρέας και τέτοια στο μοναστήρι απαγορεύονται . Λοιπόν ... Δευτέρα , Τετάρτη και Παρασκευή συνήθως δεν τρως λάδι, αλλά μια φορά μόνο και λίγο . Τις άλλες μέρες θα φας κάτι λαδερό , απλό όμως .*

**7η ερώτηση : Γίνονται στο μοναστήρι ή γενικά στο κάστρο θρησκευτικές ή πολιτιστικές εκδηλώσεις ;**

*Απάντηση : Το μοναστήρι επειδή είναι του Αγίου Ιωάννου του Προδρόμου και γιορτάζει πάρα πολλές φορές μες τον χρόνο έχουμε πάρα πολλές φορές λειτουρίες , όπου μαζί με την λειτουρία μαζεύεται πάρα πολλής κόσμος , θα προσφέρουμε καφέ , ψωμάκι , λαδάκι , αναλόγως αν τρώνε θα τους δώσουμε και λίγο τυράκι. Εκτός αυτού έρχονται στο μοναστήρι πολλές φορές και από τους «Μεσογειακή Διατροφή » , έρχονται πολλές φορές παιδία από το εξωτερικό που τα έχει ξεναγήσει ο Δεσπότης μας και τους έχουμε προσφέρει ένα γλυκό ή ένα γεύμα μερικές φορές . Έχουνε έρθει Δήμαρχοι πιο παλιά πάλι για την Μεσογειακή διατροφή που τους έχουμε κάνει τραπέζι εδώ πέρα, τους έχουμε φιλοξενήσει για έναν καφέ ή για ένα γλυκό και τους έχει ξεναγήσει πάλι και αυτούς ο Δεσπότης επειδής ξέρει Αγγλικά και διάφορες ξένες γλώσσες . Δεν νομίζω όμως ... Μια δυό φορές τον χρόνο για την Μεσογειακή Διατροφή περνάνε κάποιοι άνθρωποι που τους φέρνουνε δεν ξέρω από που ... πάντως όχι από τον Πολιτιστικό Σύλλογο , από το Δημαρχείο πρέπει να τους στέλνουν ... περνάνε από ‘δω και τους φιλοξενούμε !!*

7η ερώτηση : Ως γνωστόν εσείς στο μοναστήρι ακολουθείτε το παλιό ημερολόγιο . Μπορείτε να μας μιλήσετε για αυτό ;

*Απάντηση : Βεβαίως μπορώ να σου μιλήσω για το παλαιό ημερολόγιο γιατί αυτό είναι και κάτι το οποίο ο περισσότερος κόσμος δεν γνωρίζει . Το παλαιό ημερολόγιο είναι από τότε που γεννήθηκε ο Χριστός μέχρι και το 1924, η Ελλάδα εδώ ακολουθούσε το παλαιό ημερολόγιο. Λοιπόν το 1924 ο πάπας δεν ξέρω πόσα χρήματα έδωσε , είναι βέβαια βιβλία που έχουν γραφτεί για το θέμα αυτό , και οι Δεσποτάδες , οι Αρχιμανδρίτες και κάποιοι παπάδες με υψηλό κύρος , αποφασίσαν και γυρίσανε το ημερολόγιο και πήραν τα χρήματα του πάπα . όμως με την αλλαγή του ημερολογίου* *πολύς κόσμος δεν γύρισε καθόλου και βαστάγανε οικογένειες και πολλά χωριά χωρίς παπά χωρίς κανένανε μόνοι τους και διατηρούσαν το ημερολόγιο το παλιό. Εμένα έτυχε η μητέρα μου να ‘ναι 14 χρονών όταν χτύπησε η καμπάνα και είπε αύριο του Ευαγγελισμού , έτσι γύρισε το ημερολόγιο . Και τρέξανε τα παιδάκια έτσι ξυπόλητα που ήτανε , στους Ταξιάρχες στην Καλαμάτα , και λένε : << Παππούλη γιατί βαράει η καμπάνα, αφού δεν έχουμε γιορτή >> και τότε απαντάει ο παπάς : <<Αχ παιδάκι μου συμφορά μας Φραγγέψανε , αύριο του Ευαγγελισμού ! >> . Φεύγουνε τα παιδία , το καθένα στο σπίτι του , να το πουν στους δικούς τους . Η μητέρα μου πήγε στη μάνα της . Μάνα της λέει ο παπάς είπε ότι αύριο είναι του Ευαγγελισμού . Συμφορά μας λέει αυτή . Τρέχει και αυτή , πάει στην εκκλησία και λέει στον παπά : <<Παππούλη τι λένε τα παιδιά;>>. Κι αυτός της απαντάει : << Δυστυχώς κόρη μου όλος ο κόσμος είναι έτσι και δεν ξέρουμε τι θα κάνουμε και όλοι είμαστε υποχρεωμένοι να πάμε εκεί. Έτσι έμεινε κι μητέρα μου κι όλος ο κόσμος , πηγαίνανε στην εκκλησία 7:30*

Σημείωση: στην απομαγνητοφώνηση έχει κρατηθεί η γλώσσα που μιλούσε η μοναχή, δίχως αλλαγές στη σύνταξη.

**ΣΥΜΜΕΤΕΙΧΑΝ ΟΙ ΜΑΘΗΤΕΣ**